বসুন্ধরা আবাসিক এলাকায় বসুন্ধরা আই হসপিটাল ও রিসার্চ সেন্টার সূত্র জানায়, গত ৪ মে ব্রাহ্মণবাড়িয়ার চিনাইর এলাকায় স্থানীয় রেজাউর রহমান ভূইয়া-আরশেদা খাতুন মেডিক্যাল সেন্টার ও আই ক্লিনিকের আয়োজনে ভিশন কেয়ার ফাউন্ডেশন এবং বসুন্ধরা আই হসপিটাল ও রিসার্চ সেন্টারের ব্যবস্থাপনায় একটি ফ্রি আই ক্যাম্প অনুষ্ঠিত হয়। এতে স্থানীয় ৫০০ জন চক্ষুরোগীকে বিনা মূল্যে বিভিন্ন রকম চিকিৎসাসেবা দেওয়া হয়েছে। ওই ক্যাম্পে অংশ নেওয়া রোগীদের মধ্যে শনাক্তকৃত ৩২ জন রোগীর চোখে অপারেশনের জন্য ঢাকায় আসার পরামর্শ দেওয়া হয়। সে অনুসারে গতকাল ওই রোগীদের প্রথম গ্রুপকে ঢাকায় এনে অপারেশন শুরু করা হয়েছে।